Diari Oficial de la Generalitat Valenciana


Sumari del DOGV 6214, del 25-02-2010 (2010/2075)

RESOLUCIÓ d'1 de febrer de 2010, de la Direcció General d'Ordenació i Centres Docents, per la qual s'adscriuen, a l'efecte d'escolarització de l'alumnat, centres concertats d'Educació Infantil a centres concertats d'Educació Primària.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2075


Data del document
:   01-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ d'1 de febrer de 2010, de la Direcció General d'Ordenació i Centres Docents, per la qual s'adscriuen, a l'efecte d'escolarització de l'alumnat, centres concertats d'Educació Infantil a centres concertats d'Educació Primària. [2010/2075]  
El Decret 33/2007, de 30 de març, del Consell, pel qual es regula l'accés als centres docents públics i privats concertats que impartixen ensenyances de règim general, determina en l'article 7 que a l'efecte d'admissió la Conselleria competent en matèria educativa podrà efectuar, a instància de la titularitat, adscripcions entre centres privats concertats, després de l'estudi de les necessitats d'escolarització i efectuada la corresponent planificació educativa.  
D'altra banda, l'Orde de 27 d'abril de 2007 de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartixen ensenyances d'Educació Infantil, Educació Primària i Educació Secundària de la Comunitat Valenciana, en l'article 5 establix els criteris d'adscripció dels centres privats concertats.  
Per al curs 2010-11 s'han presentat per part dels titulars dels centres concertats noves sol·licituds d'adscripció.  
Analitzades les propostes de la Direcció Territorial d'Educació de València, acompanyades dels informes de la Inspecció d'Educació, en ambdós casos favorables a l'adscripció sol·licitada, i en virtut del que disposen l'article 5 i la disposició final primera de l'Orde de 27 d'abril de 2007 de la Conselleria d'Educació, per la qual es regula el procediment d'admissió d'alumnes, resolc:  
Primer  
Adscriure a l'efecte d'escolarització de l'alumnat, els centres finançats amb fons públics d'Educació Infantil de 2n Cicle als centres concertats indicats en l'annex I.  
Segon  
La present resolució s'inscriurà en el Registre de Centres Docents de la Comunitat Valenciana.  
Tercer  
Esta resolució produirà efectes l'endemà de la seua publicació en el Diari Oficial de la Comunitat Valenciana, si bé els seus efectes acadèmiques s'entendran referides a partir del curs 2010-2011.   
Contra esta resolució que no esgota la via administrativa, podrà interposar-se recurs d'alçada davant del conseller d'Educació, en el termini d'un mes a comptar de l'endemà de la seua publicació, d'acord amb els articles 114 y 115 de la Llei de Règim Jurídic de les Administracions Públiques i del Procediment Administratiu Comú. Tot això sense perjuí que puga exercir-se qualsevol altre recurs que es crega oportú.  
València, 1 de febrer de 2010.- El director general d'Ordenació i Centres Docents: Rafael Carbonell Peris.  
ANNEX I / ANEXO I   
  
